CELEX: 62016CN0492
Language: hu
Date: 2016-09-14 00:00:00
Title: C-492/16. sz. ügy: A Fővárosi Törvényszék (Magyarország) által 2016. szeptember 14-én benyújtott előzetes döntéshozatal iránti kérelem – Incyte Corporation kontra Szellemi Tulajdon Nemzeti Hivatala

5.12.2016   
            
            
               HU
            
            
               Az Európai Unió Hivatalos Lapja
            
            
               C 454/17
            
         
      A Fővárosi Törvényszék (Magyarország) által 2016. szeptember 14-én benyújtott előzetes döntéshozatal iránti kérelem – Incyte Corporation kontra Szellemi Tulajdon Nemzeti Hivatala
      (C-492/16. sz. ügy)
      (2016/C 454/30)
      Az eljárás nyelve: magyar
      
         A kérdést előterjesztő bíróság
      
      Fővárosi Törvényszék
      
         Az alapeljárás felei
      
      
         Felperes: Incyte Corporation
      
         Alperes: Szellemi Tulajdon Nemzeti Hivatala
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni az Európai Parlamentnek és a Tanácsnak a növényvédő szerek kiegészítő oltalmi tanúsítványának bevezetéséről szóló, 1996. július 23-i 1610/96/EK rendeletének (1) 17. cikk (2) bekezdését, hogy e rendelet, vagy az Európai Parlamentnek és a Tanácsnak a gyógyszerek kiegészítő oltalmi tanúsítványáról szóló 2009. május 6-i 469/2009/EK rendelete (2) szerinti kiegészítő oltalmi tanúsítvány iránti bejelentésben „az Európai Unión belüli forgalomba hozatalra vonatkozó első engedély keltezésének napja” hibásan szerepel akkor, ha ezen időpont az Európai Unió Bíróságának a C-471/14. sz. ítéletében kifejtett jogszabály-értelmezésével ellentétesen került meghatározásra, és ezért a kiegészítő oltalmi tanúsítvány lejárati dátuma helyesbítésének van helye, akkor is, ha a tanúsítvány ezen ítélet kihirdetését megelőzően került megadásra, és az e döntéssel szembeni jogorvoslati határidő már eltelt?
               
            
                  2)
               
               
                  Köteles-e a tanúsítvány megadására hatáskörrel rendelkező tagállami iparjogvédelmi hatóság a kiegészítő oltalmi tanúsítvány lejárati dátumát hivatalból helyesbíteni annak érdekében, hogy az összhangba kerüljön a C-471/14. sz. ügyben hozott ítéletben kifejtett jogértelmezéssel?
               
            
         (1)  HL L 198., 30. o., magyar nyelvű különkiadás 3. fejezet 19. kötet 335. o.
      
         (2)  HL L 152., 1. o.